Alaquàs acull el XIV Campionat d'Espanya de Goalball
05/07/2004 17:24:00

# Alaquàs acull el XIV Campionat d'Espanya de Goalball

*   05/07/2004 17:24:00
*   [Imprimir](#)
*   Compartir
*    https://www.alaquas.org/documento.asp?id\_do=9295

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9295%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acull%20el%20XIV%20Campionat%20d%27Espanya%20de%20Goalball)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9295/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9295/9295_Form_4.jpg)](https://www.alaquas.org/ficheros/documentos/2004/2/9295/9295_Form_10.jpg "<a href='https://www.alaquas.org/ficheros/documentos/2004/2/9295/9295_Form_10.jpg' target=_blank><i class='fa fa-external-link' aria-hidden='true'></i>.Alaquàs acull el XIV Campionat d'Espanya de Goalball</a>")

36 esportistes deficients visuals totals o parcials ven participar d'aquest encontre celebrat els dies 3 i 4 de juliol al Pavelló Poliesportiu Municipal d'Alaquàs

El goalball és un esport d'equip creat especialment per a jugadors amb deficiència visual i es fonamenta en l'ús del sentit de la oïda per detectar la trajectòria de la pilota en joc. Els partits es desenvolupen amb el màxim silenci perquè el jugadors puguen percebre la direcció del baló, bloquejar-lo i llançar-lo a la porteria contrària. Aquesta modalitat esportiva permet  potenciar aspectes com ara l'orientació, la mobilitat, la força, la velocitat i la resistència.

Enguany es celebra la catorzena edició del Campionat d'Espanya de Goalball per a cecs i deficients visuals, en aquest encontre s'enfronten els millors equips de goalball masculins i femenins de primera divisió.

Els encontres esportius, van tindre lloc al Pavelló Poliesportiu d'Alaquàs durant la vesprada de dissabte i tota la jornada del diumenge, els disputaren cinc equips masculins: Chamartín de Madrid, Alacant, Aragó, Múrcia i Hospitalet; i quatre femenins: Chamartín, Aragó, Girona i Barcelona.

Rere els encontres, es va procedir al lliurament dels trofeus als equips guanyadors que van estar Chamartin per a categoria femenina i Alacant per als equips masculins, com a subcampió i tercer classificat quedaren Barcelona i Girona, i Aragó i Chamartin respectivament.

Aprofitant l'encontre es celebrarà també el partit d'ascens a Primera Divisió masculina en què s'enfrontaren València i Castelló quedant la victòria per a  aquest últim. A més a més, es va fer una preselecció dels jugadors optaran a la selecció per les Paraolimpíades d'Atenes 2004. Entre els seleccionats es troba l'esportista alacantí Vicente Galiana Sánchez.

L'esdeveniment va estar organitzat per la Delegació de l'ONCE de  la Comunitat Valenciana  i han col·laborat l'Ajuntament d'Alaquàs, la Federació d'Esports Adaptats (FESA) de la Comunitat Valenciana, la Federació Espanyola d'Esports per a Cecs, la Conselleria de Cultura, Educació i Esport,  Creu Roja i Coca-Cola.  
A l'acte de cloenda del campionat va assistir el delegat territorial de l'ONCE de la Comunitat Valenciana i altres representats del consell, que agraïren la col·laboració de l'Ajuntament d'Alaquàs amb un quadre homenatge del campionat.